
DR.31.3.2010 31 

 
 Itu kata Timbalan Yang di-Pertua. Saya maklum bahawa Yang Berhormat 
Ketua Pembangkang – Ahli Parlimen Permatang Pauh pada hari yang berikutnya 
berjumpa dengan Yang Berhormat Timbalan Yang di-Pertua untuk menentukan 
hari untuk beliau membuat penjelasan peribadi. Saya tidak ada rekod verbatim ke 
atas apa yang berlaku di dalam kamar Timbalan Yang di-Pertua. Yang saya tahu 
bahawa Yang Berhormat Permatang Pauh tidak membantah ataupun tidak ada 
paksaan atau arahan oleh Tuan Yang di-Pertua atau Dewan secara terbuka dalam 
Majlis ini. Saya dimaklumkan bahawa Yang Berhormat Ketua Pembangkang – Ahli 
Parlimen Permatang Pauh mahu untuk membuat penjelasan peribadi pada hari 
Selasa kerana alasannya pada hari-hari lain beliau ada kerja yang tertentu. 

 Ekoran dari apa yang berlaku pada 22 Mac, Yang Berhormat Kubang 
Kerian pula menggunakan jalan yang sama berdiri di bawah Peraturan Mesyuarat 
37(1) untuk membangkit Peraturan Mesyuarat 36(12) dengan hasrat untuk 
merujuk Yang Amat Berhormat Perdana Menteri ke Jawatankuasa Hak dan 
Kebebasan Parlimen. Sebagai yang saya telah sebutkan di atas Peraturan 
Mesyuarat 37(1)(a), precedent dan amalan tidak memerlukan saya membuat 
keputusan sebagaimana yang dipohon oleh Yang Berhormat Kubang Kerian.  

 Ini kerana perkara yang dibangkit oleh Yang Berhormat Kubang Kerian 
bukan salah satu perkara yang disenaraikan dalam Peraturan Mesyuarat 26(1) 
dan Peraturan Mesyuarat 26(2) yang berbangkit tanpa pemberitahu atau notis. 
Yang Berhormat Kubang Kerian membangkit pelanggaran Peraturan Mesyuarat 
36(12) yang tidak dibangkit semasa Yang Amat Berhormat Perdana Menteri 
membuat kenyataan pada 3 November 2009 mengikut Peraturan Mesyuarat 
26(1)(p). Mengikut peruntukan Peraturan Malaysia 37(1)(a) di baca bersama 
dengan Peraturan Mesyuarat 26(1)(p), saya boleh tidak membuat keputusan atau 
penjelasan.  

 Satu perkara lagi iaitu Yang Berhormat Kubang Kerian menggunakan 
istilah “penyelewengan”. Perkataan di bawah Peraturan Mesyuarat 36(12) yang 
sebenar itu adalah mengelirukan. Saya mengingatkan supaya Yang Berhormat-
Yang Berhormat rujuk dahulu kepada Peraturan Mesyuarat sebelum 
menggunakan mana-mana istilah dalam usul atau teguran kerana ia juga boleh 
dikatakan menyelewengkan. 

 Saya tidak gunakan perkataan mengelirukan di sini kerana perkataan 
mengelirukan di bawah Peraturan Mesyuarat 36(12) mempunyai makna tafsiran 
tersendiri dan teknikal. Namun demikian saya memilih untuk membuat penjelasan 
dalam Dewan atas perkara yang dibangkit oleh Yang Berhormat Kubang Kerian 
berlandaskan kuasa di bawah Peraturan Mesyuarat 99 dibaca bersama dengan 
Peraturan Mesyuarat 100 ke atas perkara yang samar-samar di dalam Peraturan 
yang tidak ada fatwa melarangkan dalam Dewan ini.  

 Berhubung dengan perkara melibatkan pemimpin tertinggi negara dan 
juga Leader of the House yang perlu diberi penjelasan untuk mengelak dari 
timbulnya spekulasi dan persepsi yang pelbagai, saya tegaskan di sini bahawa isu 
yang dibangkit oleh Yang Berhormat Kubang Kerian adalah menjurus kepada satu 
perkara. Yang Amat Berhormat Perdana Menteri menggunakan istilah wang ihsan 
dan tidak mengguna istilah royalti. Mengikut Yang Berhormat Kubang Kerian, ia 
adalah menyeleweng atau mengelirukan Dewan, maka dengan itu patut dirujuk 
kepada Jawatankuasa Hak dan Keutamaan Parlimen sebagai menghina Majlis di 
bawah Peraturan Mesyuarat 36(12).  

Saya membuat penjelasan ini setelah merujuk kepada dokumen berikut: 



Itu kata Timbalan Yang di-Pertua. Saya maklum bahawa Yang Berhormat Ketua Pembangkang- Ahli Parlimen Permatang Pauh pada hari yang berikutnya berjumpa dengan Yang Berhormat Timbalan Yang di-Pertua untuk menentukan hari untuk beliau membuat penjelasan peribadi. Saya tidak ada rekod verbatim ke atas apa yang berlaku di dalam kamar Timbalan Yang di-Pertua. Yang saya tahu bahawa Yang Berhormat Permatang Pauh tidak membantah ataupun tidak ada paksaan atau arahan oleh Tuan Yang di-Pertua atau Dewan secara terbuka dalam Majlis ini. Saya dimaklumkan bahawa Yang Berhormat Ketua Pembangkang- Ahli Parlimen Permatang Pauh mahu untuk membuat penjelasan peribadi pada hari Selasa kerana alasannya pada hari-hari lain beliau ada kerja yang tertentu. Ekoran dari apa yang berlaku pada 22 Mac, Yang Berhormat Kubang Kerian pula menggunakan jalan yang sama berdiri di bawah Peraturan Mesyuarat 37(1) untuk membangkit Peraturan Mesyuarat 36(12) dengan hasrat untuk merujuk Yang Amat Berhormat Perdana Menteri ke Jawatankuasa Hak dan Kebebasan Parlimen. Sebagai yang saya telah sebutkan di atas Peraturan Mesyuarat 37(1)(a), precedent dan amalan tidak memerlukan saya membuat keputusan sebagaimana yang dipohon oleh Yang Berhormat Kubang Kerian. Ini kerana perkara yang dibangkit oleh Yang Berhormat Kubang Kerian bukan salah satu perkara yang disenaraikan dalam Peraturan Mesyuarat 26(1) dan Peraturan Mesyuarat 26(2) yang berbangkit tanpa pemberitahu atau notis. Yang Berhormat Kubang Kerian membangkit pelanggaran Peraturan Mesyuarat 36(12) yang tidak dibangkit semasa Yang Amat Berhormat Perdana Menteri membuat kenyataan pada 3 November 2009 mengikut Peraturan Mesyuarat 26(1)(p). Mengikut peruntukan Peraturan Malaysia 37(1)(a) di baca bersama dengan Peraturan Mesyuarat 26(1)(p), saya boleh tidak membuat keputusan atau penjelasan. Satu perkara lagi iaitu Yang Berhormat Kubang Kerian menggunakan istilah "penyelewengan". Perkataan di bawah Peraturan Mesyuarat 36(12) yang sebenar itu adalah mengelirukan. Saya mengingatkan supaya Yang Berhormat- Yang Berhormat rujuk dahulu kepada Peraturan Mesyuarat sebelum menggunakan mana-mana istilah dalam usul atau teguran kerana ia juga boleh dikatakan menyelewengkan. Saya tidak gunakan perkataan mengelirukan di sini kerana perkataan mengelirukan di bawah Peraturan Mesyuarat 36(12) mempunyai makna tafsiran tersendiri dan teknikal. Namun demikian saya memilih untuk membuat penjelasan dalam Dewan atas perkara yang dibangkit oleh Yang Berhormat Kubang Kerian berlandaskan kuasa di bawah Peraturan Mesyuarat 99 dibaca bersama dengan Peraturan Mesyuarat 100 ke atas perkara yang samar-samar di dalam Peraturan yang tidak ada fatwa melarangkan dalam Dewan ini. Berhubung dengan perkara melibatkan pemimpin tertinggi negara dan juga Leader of the House yang perlu diberi penjelasan untuk mengelak dari timbulnya spekulasi dan persepsi yang pelbagai, saya tegaskan di sini bahawa isu yang dibangkit oleh Yang Berhormat Kubang Kerian adalah menjurus kepada satu perkara. Yang Amat Berhormat Perdana Menteri menggunakan istilah wang ihsan dan tidak mengguna istilah royalti. Mengikut Yang Berhormat Kubang Kerian, ia adalah menyeleweng atau mengelirukan Dewan, maka dengan itu patut dirujuk kepada Jawatankuasa Hak dan Keutamaan Parlimen sebagai menghina Majlis di bawah Peraturan Mesyuarat 36(12). Saya membuat penjelasan ini setelah merujuk kepada dokumen berikut: